د ملګرو ملتونو عمومي سرمنشي انتوني ګوترېش د امنیت شورا غړو هېوادونو ته په یو ځانګړي لیک کې لیکلي، چې په غزه کې باید دانساني ناورین مخنیوی وشي۔

د نوموړي ویاند سټیفین دوچاریک په نیویارک کې یوې خبرې ناستې ته ویلی، ګوترېش د بشري ناورین د مخنیوي لپاره اړ شو، چې د ملګرو ملتونو د منشور د ۹۹ مادې پر اساس د ملګرو ملتونو امنیت شورا ته لیک ولیکي۔

د دوچاریک په خبره، په تېرو څو لسیزو کې دا ماده نه وه کارول شوې۔

بل لورته اسرائیلو هم دغه لیک ته په غبرګون کې ویلي د انتوني ګوترېش د ګوښه کېدو غوښتنه کړې۔

د اسرائیلو د بهرنیو چارو وزیر ایلي کوهن ویلي چې د ګوتریش دوره د نړۍ د سولې لپاره یو خطر دی۔

دا په داسې حال کې ده چې تېره ورځ د حماس او اسرائیلو ترمنځ په جبالیا پنډغالي او خان یونس ښار کې درنې جګړې شوې دي